|  |  |  |
| --- | --- | --- |
| **בנק ישראל**דוברות והסברה כלכלית |  | ‏ירושלים, ט' תמוז, התשפ"ג‏‏28 ביוני 2023 |

הודעה לעיתונות:

**שר האוצר, מר בצלאל סמוטריץ' ונגיד בנק ישראל, פרופ' אמיר ירון, נועדו הערב לדיון שנקבע מראש בנושא ענף הבנקאות**

בפגישה נכחו גם המפקח על הבנקים, מר דניאל חחיאשוילי, ראש אגף תקציבים מר יוגב גרדוס ממשרד האוצר וראש רשות המסים, מר ערן יעקב וכן אנשי מקצוע ממשרד האוצר ומבנק ישראל.

במהלך הפגישה התקיים דיון מקצועי בנושאי רגולציה וקידום התחרות במערכת הבנקאית, לרבות שיח ראשוני בנושא הצעת מיסוי רווחי יתר על מגזר הבנקאות ששוקל לקדם משרד האוצר במקביל לסט הכלים המתגבש במסגרת המאבק ביוקר המחיה.

בסיכום הדיון נקבע כי תתקיים פגישה נוספת בשבוע הבא להמשך השיח בנושאים אלו.